《三月旦晚晴》
元代·方回

社雨弥三日，先之雹与雷。
已疑春色尽，忽逐晚晴回。
佳笋常迟出，奇出每后开。
微寒胜骤暖，更莫十分催。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。